Liv Westphal

Liv Westphal (født 22. desember 1993 i Milano) er en fransk friidrettsutøver som konkurrerer på langdistanseløp og terrengløp. Hun har gull på 5000 meter ved U23-EM i friidrett 2015 som fremste internasjonale meritt. 

 Idrettskarriere 
Tidlig karriere
Westphal deltok på det laget som vant det franske mesterskapet i stafetter i 2009, på 4 x 800 meter.FFA - Liv Westphal, besøkt 26. oktober 2015. Hun ble fransk ungdomsmester på 3000 meter i 2010, og kom på 11.-plass på 5000 meter ved junior-EM i friidrett 2011. 

Ved EM i terrengløp 2012 kom hun på 12.-plass, og ved junior-VM i friidrett 2012 kom hun på 11.-plass på 3000 meter, med tiden 9:24,10. Hun deltok også ved EM i terrengløp 2013, der hun kom på 6.-plass i U23-klassen. I juli 2013 deltok hun ved U23-EM i friidrett 2013, der hun kom på 4.-plass på 5000 meter, med tiden 16:08,85.Eurpoean Athletics - 9th European Athletics U23 Championships, Ratina Stadium Tampere FIN 10 - 14 July , besøkt 26. oktober 2015. 

2014
I 2014 satte hun ny fransk rekord på 5000 meter innendørs, da hun løp 5000 meter på 15:31,62 ved Boston University Invitational i desember.BC Eagles - Westphal Breaks 5k Record at BU Invitational, besøkt 26. oktober 2015. Dette var også ny universitetsrekord for Boston University. 

Innen terrengløp satte hun banerekord på Panorama Farms-løypa ved ACC-mesterskapet (Atlantic Coast Conference), og vant kvinneklassen på 6 km. Hun kom også på 30.-plass ved NCAA-mesterskapet. Hun ble kåret til All-american, og ble kåret til ACC «Cross Country Performer of the Year» for 2014.The ACC - Syracuse’s Hehir and Fox, BC’s Westphal, UNC’s VanAlstyne earn 2014 honors , besøkt 16. juni 2016. 

2015
I februar 2015 satte hun også ny fransk innendørsrekord på 3000 meter, med 9:08,99, også dette i Boston. Tre måneder senere, i mai 2015, satte hun også fransk rekord på 10.000 meter ved ACC-mesterskapet, selv om dette var første gang hun løp denne distansen. Ved NCAA-mesterskapet i 2015 kom hun på 8.-plass på 5000 meter. Ved U23-EM i friidrett 2015 vant hun 5000 meter, foran Louise Carton og Viktoriya Kalyuzhna, med ny personlig rekord på 15:30,61. Den 25. juli 2015 senket hun den franske rekorden på 5000 meter til 15:28,71, da hun kom på 9.-plass ved London Grand Prix.

Hun løp sitt første 10 km landeveisritt i oktober 2015, da hun løp Tufts Health Plan 10K for Women, og satte der personlig rekord og fransk U23-rekord med tiden 33:26. I desember deltok hun i seniorklassen ved EM i terrengløp 2015, og endte på 20.-plass individuelt, men fikk sølv i lagkonkurransen sammen med det franske laget. 

2016
Hun satte ny personlig rekord da hun vant 1 mile innendørs ved Multi-Team Meet i Boston, med 4:41,69 den 21. januar. I februar deltok hun også ved Atlantic Coast Conference Indoor Championships, der hun løp for Boston College, og de kom på 7.-plass på medleystafett med tiden 11:27,11, som var personlig rekord for Westphal sin del.

 Referanser 

 Eksterne lenker 

  Profil hos European Athletics
  Profil hos All-Athletics 
  Profil hos FFA
  U.S. Track & Field and Cross Country Coaches Association - Liv Westphal

Kategori:Franske terrengløpere
Kategori:Franske mestere i friidrett
Kategori:Franske langdistanseløpere
Kategori:Personer fra Milano